STPIอัดงบฯ530ลบ.ซื้อที่ดิน49ไร่ ฟากหุ้นวิ่งแรง5%รับแผนขยายการลงทุนอสังหาฯ-โลจิสติกส์
STPIอัดงบฯ530ลบ.ซื้อที่ดิน49ไร่ ฟากราคาหุ้นวิ่งแรง5%รับแผนขยายการลงทุนอสังหาฯ-โลจิสติกส์
4 ต.ค. 2561

บริษัท เอสทีพี แอนด์ ไอ จำกัด (มหาชน) หรือ STPI ระบุว่า บริษัท เอสที พร็อพเพอร์ตี้ แอนด์ โลจิสติกส์ จำกัด (STPL) ซึ่งเป็นบริษัทย่อย ได้เข้าซื้อทรัพย์สินที่ดินและสิ่งปลูกสร้างที่มีสัญญาเช่า ในต.บางเพรียง อ.บางบ่อ จ.สมุทรปราการ จำนวน 49 ไร่ 2 งาน 9 ตารางวา มูลค่า 529.72 ล้านบาท จากบริษัท ฟ้าชัย ร่วมพัฒนา จำกัด ซึ่งไม่มีความสัมพันธ์เกี่ยวข้องกับบริษัท
ทั้งนี้ เพื่อเป็นการขยายการลงทุนของบริษัทในธุรกิจพัฒนาอสังหาริมทรัพย์และโลจิสติกส์เพิ่มเติม ตลอดจนสร้างความมั่นคงในรายได้ของบริษัทในระยะยาว และเพิ่มโอกาสในการสร้างผลกำไรให้กับกลุ่มบริษัทเพิ่มเติมจากธุรกิจหลัก รวมถึงสร้างมูลค่าเพิ่มให้แก่บริษัทและผู้ถือหุ้นต่อไป
ด้านราคาหุ้น STPI ล่าสุด ณ เวลา 10.51 น. อยู่ที่ระดับ 5.95 บาท ปรับตัวขึ้น 0.30 บาท หรือ 5.31% ด้วยมูลค่าซื้อขาย 38.34 ล้านบาท